### Beslutninger

Tilbagesendes Magistratsafdelingen for Sundhed og Omsorg og Magistratsafdelingen for Teknik og Miljø med bemærkning, at byrådet i sit møde den 10. juni 2025 har vedtaget Magistratens foranstående indstilling af 3. juni 2025.

###

BESLUTNINGSFORSLAG FRA RV OG SF

Der er ingen tvivl om at rygning har skadelige virkninger på kroppen. Rygning kan relateres til 15 forskellige kræftformer og er samtidig skyld i lang række andre sygdomme som bl.a. hjerte-kar- og kroniske lungesygdomme. Op imod ca. 13.600 danskere dør hvert år af en rygerelateret sygdom. Det dårlige helbred, som rygning giver, er også dyrt for samfundet, da det giver en ringere tilknytning til arbejdsmarkedet og høje sundhedsudgifter.

Heldigvis viser statistikker at danskerne på lang sigt ryger mindre og mindre. Det kan bl.a. forklares med den tidligere rygelov i 2007, der gav flere restriktioner på rygning i det offentlige rum. Dengang virkede det for mange som en omfattende lovgivning, men i dag er det heldigvis helt naturligt. Desværre er der sket en stigning i antal rygere siden 2016.

I SF og i Radikale Venstre mener vi derfor, at tiden er kommet til at gøre de Aarhusianske strande frie for røg. Røgfri Stande er endnu et tiltag for at forebygge at unge begynder at ryge. Derfor skal røgfri strande ses som et skridt imod en røgfri fremtid i [adresse]. Når Coronarestriktionerne på sigt fjernes og vejret bliver mere sommerligt, skal de Aarhusianske familier kunne tage på stranden og nyde solen uden at opleve generende røg. Samtidig er det ikke optimalt at små børn leger i sandet og graver gamle skodder op, eller at børn og unge lærer af de voksnes adfærd, at strandhygge er lig med cigaretter. Derfor vil det være hensigtsmæssige at etablere rygezoner i de Aarhusianske strande, således ikke-rygere og børn ikke udsættes for passiv rygning.

En røgfri strand vil ikke kun forbedre folkesundheden og være til stor glæde for de øvrige besøgende på stranden, men det vil også have en positiv effekt på miljøet. Undersøgelser viser at hver 8. ryger smider sine skodder i sandet på stranden. Da cigaretskoddet er lavet af en type svært nedbrydeligt plastik, der bliver til mikroplast af solens UV-lys, så ender dette plastik desværre ud i havet eller naturen.

Det indstilles at;

1. Teknik- og Miljøforvaltningen i samarbejde med Sundheds- og Omsorgsforvaltningen udarbejder forslag til politisk behandling om at indføre røgfrie strande i [adresse].

Stillet af Laust Andreasen (SF) og Mahad Yussuf (RV).

INDSTILLING FRA MAGISTRATSAFDELINGEN FOR SUNDHED OG OMSORG OG MAGISTRATSAFDELINGEN FOR TEKNIK OG MILJØ

### Resume

Byrådet drøftede 24. februar 2021 forslag fra SF og [adresse] om røgfrie stande.

Forslagsstillerne ønskede at ”Teknik- og Miljøforvaltningen i samarbejde med Sundheds- og Omsorgsforvaltningen

udarbejder forslag til politisk behandling om at indføre røgfrie strande i [adresse]”.

Formålet med forslaget ”er endnu et tiltag for at forebygge at unge begynder at ryge”.

Byrådet vedtog forud for beslutningsforslaget indstillingen ”Røgfrie udearealer og forbud mod tobakssalg til arrangementer mv.”. Med indstillingen blev det forbudt at ryge tobak, herunder cigaretter, vandpibe og e-cigaretter mv. på en lang række udendørs kommunale arealer.

Efter langvarig juridisk afklaring hos relevante ministerier, og langvarig sagsbehandling i forvaltningen, er de juridiske muligheder kortlagt.

Der er ikke lovhjemmel til at gennemføre forslaget.

### Beslutningspunkter

Det indstilles:

At 1) Byrådet tager til efterretning, at der ikke er lovhjemmel til at gennemføre forslaget.

### Borgmesterens Afdelings påtegning

Fremsendes til Magistraten. Det bemærkes, at indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget.

### Sagsforløb

Udvalg: Magistraten

Dato: [adresse]

Ove Gregersen: 10

Fremsendes til [adresse] med bemærkning, at Magistraten i mødet den 3. juni 2025 anbefaler, at byrådet tiltræder Magistratsafdelingen for Sundhed og Omsorgs og Magistratsafdelingen for Teknik og Miljøs indstilling af 21. maj 2025.